FINNOMENA Market Alert: ดัชนี Hang Seng บวกแรงกว่า 3% - FINNOMENA
รายงานข่าวจาก Bloomberg เผยว่าคณะกรรมการกรมการเมืองของพรรคคอมมิวนิสต์จีน (โปลิตบูโร) จะมีการกระตุ้นเศรษฐกิจและให้คำมั่นว่าจะควบคุมการระบาดของโควิด-19 โดยมีเป้าหมายเพื่อสร้างความแข็งแกร่งในการปรับนโยบาย และบรรลุเป้าหมายทางเศรษฐกิจและสังคม
29 เม.ย. 2565

รายงานข่าวจาก Bloomberg เผยว่าคณะกรรมการกรมการเมืองของพรรคคอมมิวนิสต์จีน (โปลิตบูโร) จะมีการกระตุ้นเศรษฐกิจและให้คำมั่นว่าจะควบคุมการระบาดของโควิด-19 โดยมีเป้าหมายเพื่อสร้างความแข็งแกร่งในการปรับนโยบาย และบรรลุเป้าหมายทางเศรษฐกิจและสังคม
ทางด้านตลาดหุ้น Hang Seng ก็ปรับตัวขึ้นเช่นกัน เนื่องจากนักลงทุนคาดว่าทางการจีนจะลดมาตรการควบคุมบริษัทเทคโนโลยี ซึ่งสัปดาห์หน้าจะมีการพูดคุยกันระหว่างบริษัทเหล่านี้กับทางการจีน ขณะเดียวกันคณะโปลิตบูโรก็เผยอีกว่าจะสนับสนุนการเติบโตอย่างเหมาะสมกับบริษัทเทคโนโลยี
จากทั้งสองข่าวนี้ส่งผลให้วันนี้ (29 เม.ย.) ดัชนี Hang Seng บวกกว่า 3% นำโดยหุ้นเทคโนโลยี อาทิ JD.com, Meituan, Alibaba Group Holding ที่บวกกว่า 12.46%, 11.22%, 13.43% ตามลำดับ ส่วนตลาดจีนแผ่นดินใหญ่ทั้ง Shanghai Composite และ Shenzhen Component บวกกว่า 2% และ 3% ตามลำดับ
FINNOMENA Investment Team มองว่าจากข่าวข้างต้นเริ่มเป็นสัญญาณที่ดีต่อท่าทีนโยบายกระตุ้นเศรษฐกิจ แต่ในระยะยาวยังต้องติดตามนโยบายการกระตุ้นเศรษฐกิจที่ชัดเจนจากทางการจีน และจับตาผลการพูดคุยเรื่องการลดการควบคุมบริษัทเทคโนโลยีของจีน รวมถึงนโยบาย Covid Zero ที่ยังกดดันเศรษฐกิจและความเชื่อมั่นของนักลงทุนต่อไป FINNOMENA Investment Team จึงแนะนำชะลอการลงทุน
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: